[{"text_idx": "#000000", "text": "Stopio smygu, yfed llai, rhagor o ymarfer corff... mae'n siwr bod nifer ohonoch chi wedi addo troi tudalen newydd ar ddechrau 2016. Falle bod rhai ohonoch chi wedi torri'ch addunedau blwyddyn newydd yn barod!"}, {"text_idx": "#000003", "text": "Gosod sialens: Gallu rhedeg 5k, bod yn gyfforddus yn eich trowsus gorau neu fedru gwneud 20 press-up, penderfynwch beth yw eich go\u0302l a beth yw'r camau i'w cyrraedd. Bob tro 'dych chi'n cyrraedd eich targed, rhowch wobr i chi'ch hun a gosodwch darged newydd!Gofyn am gyngor: Os 'dych chi ddim yn siwr sut mae dechrau, ewch i'ch gampfa leol a gofyn am gyngor gan hyfforddwr personol i gynllunio rhaglen ffitrwydd.Cofnodi mesuriadau: Anghofiwch am y glorian - mae cyhyr yn pwyso mwy na braster. Os dych chi'n awyddus i golli pwysa' - defnyddiwch da\u0302p mesur. Cofnodwch fesuriadau eich canol,cluniau, breichiau a choesau bob wythnos. Creu amserlen: Mae creu amserlen ymarfer a chynllun bwyd yn elfen bwysig. Ar o\u0302l llunio amserlen, nodwch yr amseroedd yn eich dyddiadur a glynnwch ati hi!Byddwch yn actif: Gwnewch newidiadau bach ac mi fyddwch yn teimlo yn well. Defnyddiwch y grisiau bob tro, ewch am dro bach yn eich egwyl ginio, defnyddiwch feic yn lle car weithiau. Mae bod yn actif drwy'r dydd yn gwthio eich corff i losgi mwy o fraster.Codwch bwysau ferched!: Mae'n anodd iawn i ferch edrych fel Arnold Schwarzenegger felly peidiwch a\u0302 phoeni am hynny! Mae codi pwysau yn codi eich cyfradd fetabolig ac yn helpu i losgi braster. Codwch bwysau uchel (yn saff) a chadwch at nifer isel o 'reps'."}, {"text_idx": "#000004", "text": "Amynedd: Yn lle trio colli sto\u0302n mewn wythnos gwnewch newidiadau bach. Os ydy eich rhaglen ffitrwydd a chynllun bwyta yn rhai realistig 'dych chi'n debyg o fedru cadw atyn nhw yn y tymor hir. Os 'dych chi'n meddwl gwneud rhywbeth fel diet milk-shake rhaid gofyn i'ch hunain - fedra i wneud yr un diet am weddill fy oes i gadw'r pwysau i ffwrdd?Ffrind ffitrwydd: Mae cychwyn a chadw at raglen ffitrwydd newydd yn llawer haws gyda ffrind! Beth am goginio prydau iach i'ch gilydd? Rydych yn llai tebygol o fethu sesiwn ffitrwydd os ydych yn mynd gyda rhywun arall.Peidiwch a\u0302 rhoi'r gorau iddi!: Mae'n beth cyffredin i gael dyddiau gwael, cofiwch nad ydi un diwrnod drwg yn mynd i ddadwneud eich gwaith caled i gyd! Os 'dych chi wedi methu sesiwn ffitrwydd neu wedi bwyta yn wael, peidiwch a\u0302 gwneud i'ch hun deimlo yn euog - ewch yn o\u0302l amdani'r diwrnod wedyn."}, {"text_idx": "#000005", "text": "Y peth cyntaf i wneud cyn penderfynu newid diet yw meddwl os yw'r newidiadau yn rywbeth y gallen ei gynnal yn barhaol. Does dim angen bod yn hynod o ddrastig wrth wella ein diet."}, {"text_idx": "#000006", "text": "Mae dechrau drwy wneud newidiadau bach, fel bwyta 'chydig bach mwy o ffrwythau neu lysiau'r dydd, yn ddechrau gwych."}, {"text_idx": "#000007", "text": "Wedyn, wedi i chi arfer gyda'r newid yna, mae'n bosib symud ymlaen i rhywbeth arall fel lleihau ein porshiwn neu dorri lawr ar fwydydd sydd wedi ei brosesu."}, {"text_idx": "#000009", "text": "Wedi sbloets fawr y Nadolig, mae llawer o bobl yn dewis rhoi seibiant bach i'w cyrff trwy beidio a\u0302 diota yn ystod mis cynta'r flwyddyn newydd. Dyna pam mae Alcohol Concern yn cynnal yr ymgyrch Ionawr Sych. Nid perswadio pobl i roi'r gorau i alcohol unwaith ac am byth yw'r nod - dim ond rhoi ennyd i feddwl, a chyfle, efallai, i newid ein harferion."}, {"text_idx": "#000010", "text": "Ac os nad ydych chi am fod yn hollol sych, mae nifer o bethau gallwch chi eu gwneud er mwyn yfed llai trwy'r flwyddyn:"}, {"text_idx": "#000011", "text": "Ymlaciwch: dewiswch ddiod rydych chi wir yn hoffi ei flas, a mwynhewch yn araf deg Cymerwch ddiwrnod neu ddau heb alcohol bob wythnosRhowch gynnig ar ddiodydd di-alcohol - mae nifer o'r siopau bellach yn gwerthu diodydd ysgafn, sydd ddim yn rhy felys, at ddant oedolionA pheidiwch a\u0302 gadael i neb bwyso arnoch chi i yfed"}, {"text_idx": "#000013", "text": "Dydi rhoi'r gorau i 'smygu ddim yn hawdd, ond mae'n gwneud adduned blwyddyn newydd heriol. Mae yna gamau ymarferol i chi ei gymryd er mwyn dechrau eich llwybr:"}, {"text_idx": "#000014", "text": "Gwnewch restr o'r rhesymau pam ydych eisiau stopio 'smygu a chadwch hi'n agos i chi er mwyn eich helpu drwy amseroedd anodd.Mae'n bwysig eich bod yn gwobrwyo eich hunan - rhywbeth fydd yn braf i chi wneud gyda'r arian 'dych chi'n arbed.Cadwch eich hunan yn brysur i osgoi yr ysfa - amser ar gyfer diddordebau newydd efallai?Mae'n gallu cymryd hyd at saith ymgais i stopio 'smygu felly mae'n rhaid aros yn bositif."}, {"text_idx": "#000018", "text": "Mae mis Ionawr yn amser da i edrych ar eich cyfrif banc a gwneud archwiliad ariannol. Gwnewch restr o ble mae eich arian yn mynd pob mis. Gallwch arbed arian trwy newid taliadau misol:"}, {"text_idx": "#000020", "text": "Mae llawer o gwmni\u0308au yn rhoi taliadau isel yn y flwyddyn gyntaf, felly newidiwch gwmni bob blwyddyn!"}, {"text_idx": "#000021", "text": "Os oes gennych forgais, dydy'r cyfraddau llog erioed wedi bod mor isel. Mae'n bosib gael cyfradd sefydlog isel iawn hyd at bum mlynedd. Gofynnwch am gyngor gan ymgynghorydd ariannol."}, {"text_idx": "#000022", "text": "Coffi - cyfrwch faint o weithiau chi'n mynd am goffi a lluoswch gyda \u00a32, cewch sioc! Prynwch fflasg!"}, {"text_idx": "#000024", "text": "Prif StraeonYr actor Dafydd Hywel wedi marw yn 77 oedPublished8 munud yn o\u0302lPorthladdoedd rhydd: Gobaith am 20,000 o swyddiPublished2 awr yn o\u0302lCyn-blismon yn siarad am golli'i swydd o achos alcoholPublished9 awr yn o\u0302l"}, {"text_idx": "#000027", "text": "Cyn-blismon yn siarad am golli'i swydd o achos alcohol"}]